Diari Oficial de la Generalitat Valenciana


Sumari del DOGV 4901, del 13-12-2004 (2004/12906)

RESOLUCIÓ de 2 de desembre de 2004, de la Direcció General d'Administració Autonòmica, per la qual s'adjudiquen destinacions als participants en el concurs de mèrits núm. 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4901

Data del DOGV
:   13-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12263


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 de desembre de 2004, de la Direcció General d'Administració Autonòmica, per la qual s'adjudiquen destinacions als participants en el concurs de mèrits núm. 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge. [2004/12359]
  
Per Resolució de 20 de gener de 2004, de la Direcció General d'Administració Autonòmica, publicada en el DOGV núm. 4683, de data 03.02.2004, es va convocar concurs de mèrits núm. 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental de la Conselleria de Territori i Habitatge.
  
Per Resolució de 29 de juliol de 2004, de la Direcció General d'Administració Autonòmica, publicada en el DOGV núm. 4816, de data 10.08.2004, s'amplia en tres mesos el termini establit per a resoldre la convocatòria del precitat concurs de mèrits.
  
Finalitzada l'avaluació dels mèrits dels concursants i la resta de tràmits d'execució de la convocatòria, la Comissió d'Avaluació va formular, en data 26 de novembre de 2004, proposta definitiva d'adjudicació.
  
Per tant, i en exercici de les competències atribuïdes per l'article 15 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Publicar en l'annex I el llistat de tots els participants amb la puntuació definitiva, així com els exclosos i les seues causes.
  
Segon
  
Adjudicar amb destinació definitiva al personal fix que ha participat en el concurs de mèrits núm. 03/2004, els llocs de treball que s'especifiquen en l'annex II.
  
Tercer
  
Es declaren deserts els llocs de treball relacionats en l'annex III.
  
Quart. Cessament
  
El personal que ocupa lloc de treball i ha obtingut destinació en el present concurs, cessarà d'ofici el dia 26 de desembre de 2004.
  
Igualment, cessarà d'ofici, el 26 de desembre de 2004, el personal que estiga ocupant un lloc de treball adjudicat en el present concurs.
  
Cinquena. Preses de possessió
  
L'acte de presa de possessió, a què queda convocat tot el personal que ha obtingut destinació, relacionat en l'annex II de la present resolució, tindrà lloc el dia 27 de desembre de 2004, a les 9,30 hores, a la seu corresponent de les direccions territorials de la Conselleria de Territori i Habitatge:
  
Alacant: carrer Churruca, 29 (CP 03215).
  
Castelló: avinguda Germans Bou, 47 (CP 12547).
  
València: carrer Gregorio Gea, 27 (CP 46065).
  
Els efectes administratius i econòmics de la presa de possessió seran des del 27 de desembre de 2004.
  
Sisena. Recurs
  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present resolució.